Rhynochetidae

De femielje Rhynochetidae 
De femielje Rhynochetidae mik onderdeêl uut van de orde van de Gruiformes of kraenveugelachtigen. De femielje besti tehenwoôrdig nog mè uut 1 soôrt, de kagoe (Rhynochetos jubatus), oewè der vroeher nog een soôrt bestoeng, de Rhynochetos orarius. De femielje Rhynochetidae is nie zo nauwe verwant mie de kraenveugelachtigen, oewè ze der toch in inedeêld zien. De femielje is verondersteld banden te ène mie de reihers. 

 De kagoe 
De kagoe kom ienkel voe in de bossen op Nieuw-Caledonië. De kagoe is een bedreihde veugelsoôrt omda'en as hronddier anevallen wor deur ratten, verkens en katten. De kagoe is een withrieze veugelsoôrt mie een kuuve die a ten op kan zett'n in heval van bedreihieng. De kagoe è een vrie plomp lief en zwakke vleuhels. De kagoe is een vrie onheweune veugel omdat 'n best wè opval deur zen kleure in de omhevieng. Dideur is de kagoe een hrondbeweuner. De kagoe jaeg vaak nie actief op een prooi,mè sti op een poôt te zoeken ni insecten. De kagoe graef mie zen snaevel de insecten uut. Divoe ei de kagoe uudflapjes zoda ter hin vuul in de snaevel kom. De kagoe bouw zen nest op de grond van twiegjes en lei dirin een ei. De kagoe wor oengeveer 55 cm en 900 gram. De kagoe is ezeid as 'endangered' volhens de CITES, en heniet de volle beschermieng op Nieuw-Caledonië. Vroeher wier ok op de kagoe ejaegd voe in de pot. De kagoes plantt'n der eihen op dit moment voe in onder andere de Nouméa Zoo en ut Parc Territorial de la Rivière Bleue. Kagoes zien wè belangriek voe Nieuw-Caledonië, omda'n ze soms staen as nasjonal symboôl. De taxonomische positie van de kagoes is vrij onduud'lijk. Ze zien noe eplekt in de Gruiformes, mè sommihe zèn dan ze een afzonderlijke lijn vurmen mie de zunneral.

Categorie:Veugel